
PËR MIRATIMIN E KUOTËS SË PRANIMIT DHE TË TARIFËS  SË SHKOLLIMIT, NË PROGRAMET E CIKLIT TË TRETË TË STUDIMEVE TË DOKTORATËS, NË  INSTITUTIN  E STUDIMEVE EUROPIANE, TË UNIVERSITETIT TË TIRANËS, 
NË VITIN AKADEMIK 2010 - 2011
 
Në mbështetje të nenit 100 të Kushtetutës dhe të neneve 26, 34 e 75 të ligjit  nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Miratimin e kuotës së pranimit në programet e ciklit të tretë të studimeve,  të doktoratës, në Institutin e Studimeve Europiane, të Universitetit të Tiranës, për vitin akademik 2010 - 2011, gjithsej 50, të ndarë sipas programeve të studimit, si më poshtë vijon:
a) Doktoratë në “Legjislacion dhe institucionet e BE-së” 			15 kuota;
b) Doktoratë në “Politika dhe qeverisja në Europë”   				15 kuota;
c) Doktoratë në “Diplomacia dhe marrëdhëniet ndërkombëtare të BE-së”    	20 kuota.
2. Në kuotën e çdo programi studimi të doktoratës caktohen dy kuota për kandidatët nga trojet jashtë kufijve.
3. Tarifa e shkollimit, për çdo program të studimeve të doktoratës në Institutin e Studimeve Europiane të Universitetit të Tiranës është 204 600 (dyqind e katër mijë e gjashtëqind) lekë, e cila paguhet në këste, të përcaktuara nga Universiteti i Tiranës.
4. Efektet financiare, që rrjedhin nga zbatimi i këtij vendimi, të përballohen nga buxheti i Universitetit të Tiranës, pa efekte buxhetore shtesë.
5. Rishpërndarja e kuotave të paplotësuara bëhet me urdhër të Ministrit të Arsimit dhe Shkencës.
6. Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

